# Antanhac

Antanhac (Antagnac en francés) es una comuna occitana de Vasadés, en Gasconha, situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Antanhac :
| Corts (Gironda) | Rufiac |
| Sent Martin de Curton | |

## Toponimia

La prononciacion qu'es [aŋta'ɲak]. Las fòrmas ancianas, Antinhac (St Joan d' ~), en 1316, e Antanhac, en 1383, deishan plaça a l'interpretacion. Lo nom sembla format d'un derivat de Antius e deu sufixe d'apartenéncia -acum, latinizacion deu sufixe celtic -ācon. Antanhac èra donc ua anciana grana propietat gallo-romana. La question es de saber quin derivat d'Antius es representat dens Antanhac.
Per Dauzat e Rostaing, seguits d'Ernèst Negre (citat per Bénédicte Boyrie-Fénié), lo nom de persona seré *Antanius, varianta de Antinius, o d' Antius per Negre. Los autors conéishan benlèu pas l'atestacion Antinhac. B. Boyrie Fénié, shens cap de certitud, prepausa un aute derivat de Antius, Antenius, a costat d' *Antanius, çò qu'expliqueré Antinhac e Antanhac. Tot es possible. Arren empacha pas, per exemple, la vocala -i- de la segonda sillaba d'un Antinhac, vengut de Antinius + -acum, de se lenificar en -e- e après de conéisher una assimilacion a las autas duás vocalas deu nom, dab ua fasa eventuala de polimorfisme. Mès l'assimilacion vocalica au segond millenari es pas la tendéncia dominanta en occitan (e mèi dens lo quite gascon); çò que dèisha meilèu la possibilitat d'ua dissimilacion a partir d'un ancian Antanhac, vengut Antinhac (cf. los Montanhac venguts Montinhac) temporàriament en concurréncia dab la fòrma anciana, pui d'un retorn definitiu a Antanhac. I a pas de certitud.

## Istòria

De 1972 a 2001, Rufiac estot incorporat a Antanhac.

## Administracion

Lista deus cònsols successius :
| Periòde | Periòde | Identitat | Etiqueta |
| julhet de 2020 | 2026 | Jérémie Bezos | divèrs dreta |
| març de 2001 | 2020 | Francis Bordes | divèrs dreta |
| 1995 | 2001 | Félix Saint-Marc | |
| | 1995 | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Boglon; es adara deu canton des Forêts de Gascogne (nom francés).

## Demografia

modificar « persona »  v · d · m 
Evolucion demografica Populacion comunala actuala (2013): 236, totala: 246 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 343 | 314 | 334 | 337 | 416 | 390 | 402 | 413 | 410 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 405 | 404 | 418 | 391 | 377 | 380 | 379 | 390 | 367 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 359 | 346 | 351 | 291 | 284 | 266 | 255 | 288 | 290 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 283 | 219 | 370 | 378 | 343 | 333 | 207 | 211 | 214 217 |
| 2009 | 2010 |
| 213 216 | 221 225 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* de 1972 a 2001, Antanhac annexèt Rufiac (221 abitants en 1968 e 167 abitants en 2006)
* En 2018 la populacion èra de 224 abitants e la densitat èra de 24,06 ab/km²

## Véser tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 48
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 21
* ↑ http://cassini.ehess.fr/cassini/fr/html/fiche.php?select_resultat=935
* ↑ http://www.annuaire-mairie.fr/mairie-antagnac.html
* Portau de Gasconha